פייסבוק מציג : תג אדלר, מנהל גיוס שעלה מארה"ב | הסוכנות היהודית
הסוכנות היהודית לישראל / קולות / פייסבוק מציג : תג אדלר, מנהל גיוס שעלה מארה"ב
תג אדלר
, באדיבות תג אדלר ©
מנהל גיוס כוח האדם הגלובלי של חברת "פייסבוק" בישראל הוא "תוצר של הסוכנות היהודית", כהגדרתו, שהשתתף בתכניות הסוכנות היהודית הן בישראל והן בארה"ב, עסק בגיוס אקדמאיים יהודים-אמריקניים לתכניות בישראל, ולבסוף עלה לישראל וחי בה עם ארבעת הבנים שלו, ואשתו הישראלית. סיפורו של תג אדלר מככב בוולוג בשם "סיפורי הצלחה של עולים" שיזם עולה וותיק מברזיל, נריה אורן, איש הייטק. כתב : נתן רועי, צילום באדיבות פייסבוק ישראל ותג אדלר
מייסד פייסבוק העולמי, מארק צוקרברג, מקיים, מדי שבוע, שיחה עם מגייסי כוח האדם המרכזיים של החברה ברחבי העולם, וזאת על מנת לשאול ולשמוע על המתחולל בתחום גיוס כוח האדם האיכותי ברחבי העולם.
סביר להניח שהוא מכיר את השם תג אדלר (42),מנהל גיוס כוח האדם הגלובלי של החברה שעובד בסניף החברה בישראל. תג הוא בוגר תכניות של הסוכנות היהודית, בוגר אולפן עציון בירושלים, שעלה לישראל עם משפחתו, ל"אומת ההזנק" , ורואה בעבודתו בפייסבוק שליחות ודרך לגייס את הטובים ביותר לתעשייה שהוא חלק ממנה.
באחד הראיונות שתג אדלר העניק לעיתונות הישראלית ("דה מרקר") הוא אמר על השיחות שבהן הוא משתתף ועל העבודה החברתית שכרוכה במיון המקצועי.
וכשהוא מספר על כך, ואתה עובר על דף קורות החיים שלו, אתה מגלה שתג אדלר הוא איש שמאמין בחיבור בין אנשים, איש צוות ויוזמה אישית, וזה סיפור החיים שלו, סיפור העלייה שלו לישראל.
הוא נולד בארה"ב וסיים את לימודיו האקדמיים במדעי הטבע בהצטיינות יתרה. בסיום לימודיו הוא הצטרף לתכנית "עוצמה" מיסודה של הסוכנות היהודית והיה מתנדב, במסגרת תכנית זו, עם ילדים בעלי מוגבלויות, לימד אנגלית, והשתתף בבניית תכניות לילדים שהגיעו לישראל מכל רחבי העולם.
משנת 2001 ועד לשנת 2003 היה עובד הסוכנות היהודית שגייס, דחף, וניהל משלחות שיצאו לישראל מהחוף המערבי. איש של אנשים, איש של חינוך, שגייס למעלה מ 100 בוגרי אוניברסיטה יהודיים ברחבי החוף המערבי על מנת להגיע לתכניות בישראל.
"אני תוצר של הסוכנות היהודית" הוא אומר "ואף את אשתי לעתיד הכרתי במסגרת עבודתי בסוכנות היהודית. היא השלימה את הדוקטראט שלה בארה"ב ובסיום הלימודים כבר דיברנו על עלייה לישראל, וגידול ילדים כאן".
העלייה שלו לישראל התממשה לאחר שנים של הגעה לישראל, עזיבה לארה"ב, ולבסוף השתקעות כאן בשל המחויבות לחברת "פייסבוק" העולמית. הוא כאן כבר מספר שנים לאחר שגויס על ידי חברת "פייסבוק" לשמש כמנהל גיוס כוח האדם שלה, אשתו שסיימה לימודי תואר שלישי בארה"ב קיבלה את התואר והילדים בגרו. "אני מניח שהנסיבות בשלו והעלייה התממשה לאחר שנים של החלפת מקומות מגורים, ישראל –ארה"ב וההפך" הוא אומר.
ה"רומן" שלו עם מדינת ישראל בכלל והסוכנות היהודית בפרט החל בשנת 1998, כשהתנדב והגיע לישראל באמצעות תכנית שהוקמה על ידי הסוכנות ונשאה אז את השם "עוצמה". הייתה זו תכנית שהותאמה לאנשים כמוהו, שבגרו אז את הקולג' בארה"ב, ורצו להגיע לישראל. בתום התכנית בת השנה הוא נשאר כאן, למד באולפן "עציון" בירושלים, הצטרף למתנדבי חוץ לארץ (מח"ל), שרת כלוחם באחת מהיחידות הקרביות של צה"ל, וחי כאן מספר שנים.
כאמור, עם שובו לחוף המערבי היה עובד הסוכנות היהודית בארה"ב.
הן העבודה עם אנשים, במהלך השנים, הן ההכרות עם החברה האמריקנית והחברה הישראלית וההתקדמות המקצועית הובילו את פייסבוק לבחור בו ולמנות אותו למנהל הגיוס.
תרבות פייסבוק
"מה מאפיין את העבודה בפייסבוק? התרבות של החברה חשובה יותר לצמיחה שלה מכל דבר אחר, כולל הטכנולוגיה. חלק בלתי נפרד מאסטרטגיית הגיוס שלנו בפייסבוק היא גיוון. גיוון הוא הליבה למה שאנחנו עושים. גיוס שמעודד גיוון כרוך בגישה הוליסטית כדי למשוך מועמדים פוטנציאליים מכל הרקע. גישת הגיוס שלנו בתל אביב כוללת גם משיכה וגיוס של ישראלים חוזרים ואנשים המעוניינים לעלות לארץ. אני עצמי עולה ואני מאמין שהעולים יכולים להוסיף הרבה ערך לפייסבוק פה בישראל. חשוב לי להגיד שהעובדה שפייסבוק פתחה כאן מרכז מו"פ עזרה לי מאוד בקבלת ההחלטה לחזור לישראל ופייסבוק עשתה הכל כדי ללוות אותי ואת משפחתי במעבר".
"מה אנו מחפשים בפייסבוק ? מארק צוקרברג, עולה מדי שבוע לשיחת וידאו שבה כל אחד יכול לקחת את המיקרופון ולשאול שאלות. באופן דומה פועל גם ג'ואי שמחון, מנהל המו"פ של פייסבוק בישראל — התרבות הארגונית בחברה שקופה והשיח הוא פתוח וביקורתי. אנחנו מחפשים אנשים שמאמינים בחיבור בין אנשים, עבודת צוות ויוזמה אישית".
וולוג סיפורי הצלחה
אל סיפורו של תג אדלר הגענו דרך פרוייקט אישי שיזם נריה אורן, איש הייטק, שעלה ב 2011 , מברזיל. לפרוייקט שלו קוראים "סיפורי הצלחה של עולים חדשים" שכולל סרטונים של ראיונות עם עולים שהצליחו בישראל. אחד הסרטונים היה הסרטון של הראיון שערך נריה אורן עם תאג אדלר במשרדי פייסבוק בישראל.
"הסיפור של תג אדלר הוא אחד מסיפורי ההצלחה שצלמתי. אני מתנדב בעמותה בשם "גבהים" כבר ארבע שנים. זו עמותה שמסייעת לעולים חדשים למצוא עבודה בארץ. בפועל, הייתי חלק מתכנית "קריירה" של העמותה וכך הכרתי אותם. ומאז אני מגיע לסייע לעולים שמשתתפים בקורס שלהם ומרצה על התהליך שאני עברתי ואיך מצאתי עבודה".
"בעקבות ההופעות שלי בפרויקט נוצרו לי הרבה קשרים עם העולים שמגיעים דרך "גבהים" וראיתי שיש צורך בהצגת הקליטה של עולים מצליחים על מנת לעודד. וכך נוצר פרויקט שאני מפיק בעצמי במעט זמן (שאין לי) ועד כה צילמתי ארבעה סרטונים ונוצרה קהילה בפייסבוק
קהילת האינסטגרם
https://www.instagram.com/olimsuccess
https://www.facebook.com/olimsuccessstories
06 דצמ' 2018 / 28 Kislev 5779 0